**МАНДАТ 2023 – 2027 г.**

**РЕШЕНИЯ НА ОБЩС-ДОЛНИ ЧИФЛИК ОТ 09.04.2024 г.**

**РЕШЕНИЕ № 134**

1. На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124а, ал. 1 и ал. 7, чл. 124б, ал. 1 вр. с чл. 110, ал. 1, т. 5 от Закона за устройство на територията:
	1. Дава разрешение за изработването на ПУП-Парцеларен план на съществуваща междуселищна водопроводна мрежа с началото шахта от водопровод „Камчийски пясъци“ в землището на гр. Долни чифлик, преминаваща през землището на с. Кривини, община Долни чифлик до водоем напорен резервоар, находящ се в ПИ с идентификатор 68028.65.181 в землището на с. Солник, община Долни чифлик, област Варна, съгласно представената скица-предложение (приложение 4 към докладната записка);
	2. Одобрява представеното задание (приложение 2 към докладната записка);

**РЕШЕНИЕ № 135**

1. На основание чл. 21, ал. 2 и във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от Закона за общинската собственост, както и чл. 3, ал. 1 от Наредбата за реда за придобиване, управление и разпореждане с общинско имущество дава съгласие за преминаване на трасе междуселищна водопроводна мрежа през имоти - публична общинска собственост, подробно описани в приложения регистър на засегнатите имоти (приложение 5);
2. На основание чл. 60, ал.1 от АПК допуска предварително изпълнение на настоящото решение.

 МОТИВИ ПО ЧЛ.60, АЛ.2 ОТ АПК

 Изработването на подробен устройствен план – парцеларен план (ПУП-ПП) на съществуваща междуселищна водопроводна мрежа с началото шахта от водопровод „Камчийски пясъци“ в землището на гр. Долни чифлик, преминаваща през землището на с. Кривини, до водоем напорен резервоар, находящ се в ПИ с идентификатор 68028.65.181 в землището на с. Солник, община Долни чифлик, област Варна е от изключителна важност за населените места с. Солник, с. Бърдарево, с. Голица. От много години в тези села има затруднения с водоснабдяването, което е най-осезаемо пред лятото. През летните месеци настъпва засушаване и намаляване на дебита на водоизточниците за водоснабдяване и недостигът на вода е твърде осезаем, като се налага и режимно водоползване към селата. В редките случаи, в които има водоснабдяване от чешмите на хората тече вода, която не може да се използва по предназначение т.к. или е мътна или е с твърде ниско налягане, което почти не допуска вода до крановете. В тази връзка с разрешаването на изработването и на ПУП ще стартира процедурата по проектиране, чиято крайна цел е издаване на разрешение за строеж на този обект и реализирането му. Целта на допуснатото предварително изпълнение е бързина и ефективност, както при проектирането, така и при реализиране на проекта за междуселищна водопроводна мрежа т.к по този начин ще се осигури водоподаване към изброените по-горе населене места в общината и недостигът на вода към тях ще бъде преодолян. По този начин ще се осигурят нормални условия на живот през летните месеци на живущите в тези населени места на община Долни чифлик.

 С оглед гореизложеното се допуска предварително изпълнение на настоящото решение, за да бъдат защитени важни обществени интереси, а именно подпомагане и подобряване качеството на живот и здравето на живущите в изброените по-горе населени места на община Долни чифлик.

**РЕШЕНИЕ № 136**

На основание чл. 21, ал. 2 във връзка с чл. 21, ал. 1, т. 10 и т. 24 и чл. 27, ал. 4 и ал. 5 от Закона за местното самоуправление и местната администрация и чл. 7 от Наредба № 1 от 22 януари 2016 г. за прилагане на подмярка 19.4 „Текущи разходи и популяризиране на стратегия за Водено от общностите местно развитие” от ПРСР 2014-2020 г., Споразумение за изпълнение на Стратегия за Водено от общностите местно развитие № РД 50-44 от 30.04.2018 г. сключено между Управляващия орган на ПРСР 2014 – 2020 г., Управляващия орган на ОПРЧР 2014 – 2020 г., Управляващия орган на ОПИК 2014 – 2020 г. и Сдружение „Местна инициативна група Долни чифлик и Бяла“, със седалище и адрес на управление гр. Бяла, ул. „Андрей Премянов“ № 14, ЕИК по БУЛСТАТ 175886216, представлявано от Петър Първанов:

1. Упълномощава Кмета на общината Красимира Анастасова да подпише Запис на заповед, без протест и без разноски, платима на предявяване в полза на ДФ „Земеделие” в размер на 55 739, 85 лв. /петдесет и пет хиляди седемстотин тридесет и девет лв. и осемдесет и пет ст./ представляващи 50% от одобрения бюджет на МИГ «Долни чифлик и Бяла» за 2024 г. за обезпечаване на 100 % от заявения размер на авансово плащане за 2024 година на Сдружение „Местна инициативна група Долни чифлик и Бяла“ по подмярка 19.4 „Текущи разходи и популяризиране на стратегия за Водено от общностите местно развитие” от Програмата за развитие на селските райони за периода 2014-2020 г. и Споразумение за изпълнение на Стратегия за Водено от общностите местно развитие № РД 50-44 от 30.04.2018 г. сключено между Управляващия орган на ПРСР 2014 – 2020 г., Управляващия орган на ОПРЧР 2014 – 2020 г., Управляващия орган на ОПИК 2014 – 2020 г. и Сдружение „Местна инициативна група Долни чифлик и Бяла“.

2. Възлага на Сдружение „Местна инициативна група Долни чифлик и Бяла“ да подготви необходимите документи за получаване на авансовото плащане за 2024 година и да ги представи пред ДФ „Земеделие”.

3. На основание чл. 60, ал. 1 от Административнопроцесуалния кодекс допуска предварително изпълнение на настоящото решение предвид защитата на важен обществен интерес от реализация на стратегията за Водено от общностите местно развитие на МИГ „Долни чифлик и Бяла“ и поради факта, че от закъснение на изпълнението ѝ може да последва значителна вреда.